༈ འཇིག་རྟེན་མཐུན་འཇུག་གི་གླུ་ཡིག་ཡོད། སྐྱབས་བསླུ་
མེད་དཀོན་མཆོག་རྣམ་གསུམ་མཆོད། །ཆོས་འཇིག་རྟེན་ལུགས་ལ་གནས་པར་
ཤོག ༈དགུང་ཨ་སྔོན་ཉི་ཟླ་སྐར་མ་གསུམ། །འོང་བ་དེ་རྒྱ་མཚོའི་དཀྱིལ་ནས་འོང༌། །
འཛོམ་ས་དེ་ནམ་མཁའི་ཁམས་ལ་འཛོམ། །དེ་འཇིག་རྟེན་འདི་ཡི་རྒྱན་ཆ་རེད།
གོང་དཔོན་དང་བློན་པོ་སྡེ་འབངས་གསུམ། །བྱུང་བ་དེ་རིགས་དྲུག་གནས་ནས་
བྱུང་། །འཛོམ་ས་དེ་ས་གཞིའི་མཐིལ་ལ་འཛོམ། །དེ་འཇིག་རྟེན་འདི་ཡི་བབ་ལུགས་
133

དབྲ་སྟོན་པཎྜི་ཏའི་གསུང་འབུམ་ཕྱོགས་བསྒྲིགས།
རེད། །མྱི་ཆེ་དང་འབྲིང་དང་ཆུང་བ་གསུམ། །སྐྱེ་བ་དེ་སྔ་མའི་ལས་ཀྱིས་སྐྱེས། །
འཛོམ་ས་དེ་ཡུལ་སྡེའི་གྲོང་དུ་འཛོམ། །དེ་འཇིག་རྟེན་འདི་ཡི་ཆགས་ཚུལ་རེད། །༡
༈ས་དེ་ལ་རི་ལུང་གཤིས་གསུམ་ཡོད། །དེ་བཀོད་པ་ས་ཡི་གྲུབ་ལུགས་རེད། །ཤིང་
དེ་ལ་མགོ་མཇུག་བར་གསུམ་ཡོད། །དེ་སྐྱེ་བ་ཤིང་གི་སྐྱེ་ལུགས་རེད། །མི་དེ་ལ་
གོང་འོག་བར་གསུམ་ཡོད། །དེ་མགོ་ནག་མི་ཡི་གནས་ལུགས་རེད། །ཁྲིམས་དེ་
ལ་སྤྱི་ སྒོས་རང་གསུམ་ཡོད། །དེ་འཇིག་རྟེན་མི་ཡི་འགྲོ་ལུགས་རེད། །དྲིན་དེ་ལ་
བཟང་ངན་འབྲིང་གསུམ་ཡོད། །དེ་ཚེ་སྔོན་ལས་ཀྱི་གར་བསྐོས་རེད། །ལས་དེ་ལ་
དགེ་སྡིག་བར་གསུམ་ཡོད། །དེ་རང་རང་སེམས་ཀྱིས་གར་བསམ་རེད།། ༢༈གོང་
དཔོན་པོ་རབ་ཀྱི་འགྲོ་ལུགས་དེ། །ཡུལ་རྒྱལ་ཁམས་གསལ་བའི་ཉི་མ་འདྲ། །དང་
པོ་ལ་རང་གི་རྒྱལ་ཁྲིམས་བཅའ། །དེ་འཕྲོ་ནས་རྒྱལ་ཁམས་བདེ་ལ་འགོད། །གོང་
དཔོན་པོ་འབྲིང་གི་འགྲོ་ལུགས་དེ། །ས་རྩི་ཤིང་རྒྱས་པའི་རི་བོ་འདྲ། །དང་པོ་ལ་
བཙན་པོ་རང་ས་བཟུང༌། །དེ་འཕྲོ་ནས་སྡེ་ལ་ཅི་ཕན་བྱེད། །གོང་དཔོན་ཐ་མའི་འགྲོ་
ལུགས་དེ། །སེམས་སྙིང་རྗེ་མེད་པའི་གཅན་ཟན་འདྲ། །དང་པོ་ལ་རྒྱལ་ཁམས་འུར་
གྱི་འགེངས། །དེ་འཕྲོ་ནས་རང་ཆུས་མྱི་ལ་ཤོར། །༣༈ཕོ་སྐྱེས་བུ་རབ་ཀྱི་འགྲོ་ལུགས་
དེ། །སྐྱེས་ཡོད་ཚད་དགའ་བའི་དུང་ཟླ་འདྲ། །དང་པོ་ལ་དཔོན་པོའི་ཞབས་ཕྱི་
སྒྲུབ། །དེ་ཕྲོ་ནས་ཡུལ་མི་གྲོང་ཤོག་འཚོ། །ཕོ་སྐྱེས་བུ་འབྲིང་གི་འགྲོ་ལུགས་དེ། །
མི་ཀུན་ལ་དགོས་པའི་ལོ་ཐོག་འདྲ། །དང་པོ་ལ་རང་གི་འདུག་ཆུས་སྒྲུབ། །དེ་འཕྲོ་
ནས་བུ་རྒྱུད་ཐབས་ཀྱིས་སྐྱོང་། །ཕོ་སྐྱེས་བུ་ཐ་མའི་འགྲོ་ལུགས་དེ། །རྟ་གུ་རུ་འཕྲ་ཁ་
134

དབྲ་སྟོན་པཎྜི་ཏའི་གསུང་འབུམ་ཕྱོགས་བསྒྲིགས།
བཀྱེ་བ་འདྲ། །དང་པོ་ལ་དཔོན་པོའི་བཀའ་ཁྲིམས་བརྫད། །དེ་འཕྲོ་ནས་ཚེ་རོགས་
འགྲམ་པ་གཅོག། ༤ ༈མོ་སྨན་ཤར་རབ་ཀྱི་འགྲོ་ལུགས་དེ། །མི་ཀུན་ལ་ཕན་པའི་
སྨན་དང་འདྲ། །དང་པོ་ལ་ཁྱིམ་མཚེས་ཐབས་ཀྱིས་འཚོ། །དེ་འཕྲོ་ནས་ རང་ཆུས་
ཞིབ་ལ་འདོན། །མོ་སྨན་ཤར་འབྲིང་གི་འགྲོ་ལུགས་དེ། །སེམས་མཐུན་པ་གྲུམ་པ་
ཆུ་ལེན་འདྲ། །དང་པོ་ལ་རྒན་རྒོན་ཐབས་ཀྱིས་གཡོག །དེ་འཕྲོ་ནས་བུ་ཁྱོའི་ལས་ཀ་
སྒྲུབ། །མོ་སྨན་ཤར་ཐ་མའི་འགྲོ་ལུགས་དེ། །བྱ་འུག་པ་ཁྱིམ་དུ་སླེབ་པ་འདྲ། །དང་
པོ་ལ་ཁྱིམ་ཚང་ཁ་ཡུ་གཏོར། །དེ་འཕྲོ་ནས་གྲོང་རོགས་ཀུན་དང་འགྲས། །༥༈ ཕུ་
རི་དྭགས་འཁོར་ས་རི་ལུང་རེད། །རི་མེད་ན་རི་དྭགས་སུ་ལ་འཁོར། །སྒོ་གཡང་
དྭགས་འཁོར་ ས་ཁང་ཁྱིམ་ རེད། །ཁྱིམ་མེད་ན་གཡང་དྭགས་སུ་ལ་འཁོར། །མི་
གཡག་གཡོག་འཁོར་ས་གཟའ་དཔོན་རེད། །རྫེ་མེད་ན་གཡག་གཡོག་སུ་ལ་འཁོར། །
བུ་ཚ་རྒྱུད་འཁོར་ས་ཕ་མ་རེད། །ཕ་མ་མེད་བུ་རྒྱུད་སུ་ལ་འཁོར། །ཡུལ་སྡེ་འབངས་
འཁོར་ས་དཔོན་པོ་རེད། །དཔོན་མེད་ན་སྡེ་འབངས་སུ་ལ་འཁོར། །བུ་སློབ་མ་འཁོར་
ས་བླ་མ་རེད། །བླ་མེད་ན་སློབ་རྒྱུད་སུ་ལ་འཁོར། །༦༈ང་མྱི་ཡིན་བསམ་ན་བསམ་
པ་གཙོ། །སེམས་བསམ་པ་ཡོད་ན་མྱི་བུ་ཡིན། །ཆུས་འདུན་མ་བསམ་ན་མྱི་ཐབས་
གཙོ། །ཐབས་མཐུན་འཇུག་ཤེས་ན་མྱི་ས་ཟིན། །ཚེ་ད་རེས་བསམ་ན་མགོ་རྣ་གཙོ། །
ཁ་མགོ་རྣ་ཡོད་ན་ད་རེས་ཡོད། །ཚེ་ཕྱི་མ་བསམ་ན་རྒྱུ་འབྲས་གཙོ། །ལས་རྒྱུ་འབྲས་
བརྩི་ན་ཕྱི་མ་སྐྱིད། །ལས་ཁུར་ཐང་བསམ་ན་གོམས་འདྲིས་གཙོ། །སེམས་གོམས་
འདྲིས་ཕོག་ན་མྱི་ཆུས་ཐོན། །ཆོས་ཡོན་ཏན་བསམ་ན་ཤེས་རིག་
པ་ན་ཤེས་རིག་གཙོ། །བློ་རིག་པ་
135

དབྲ་སྟོན་པཎྜི་ཏའི་གསུང་འབུམ་ཕྱོགས་བསྒྲིགས།
གསལ་ན་ལྷ་ཆོས་ཤེས། །༧༈མྱི་ཞ་བོ་ལངས་ནས་འགྲོ་དགོས་ན། །ལག་རྐང་རྟེན་
མ་ཡོད་ཁ་མེད་རེད། །ཕོ་སྐྱེས་བུ་རང་མགོ་ཐོན་དགོས་ན། །རོགས་འགོ་བ་མ་ཡོད་
ཁ་མེད་རེད། །ལུས་ད་རེས་མྱི་གྲལ་འདུག་དགོས་ན། །ཁ་མགོ་རྣ་མི་འཚོ་ཁ་མེད་
རེད། །ཚེ་ཕྱི་མ་བདེ་གནས་ཐོབ་དགོས་ན། །ལས་རྒྱུ་འབྲས་མི་རྩི་ཁ་མེད་རེད། །
ལུས་ད་གང་རྒྱུ་ཐོག་ཕེབས་དགོས་ན། །ཚགས་སྐྱིད་སྡུག་མི་བཟོ་ཁ་མེད་རེད། །ཡུལ་
སྡེ་ཤོག་གཙོ་བོ་བཟོ་དགོས་ན། །གྲོང་སྤྱི་ཆུས་མི་ལས་ཁ་མེད་རེད། །༨༈སྔོན་ལོ་མ་
ཕྱར་ནས་སྐྱེ་བ་ལ། །ད་རླུང་གིས་ཕྱར་དང་མ་ཕྱར་མེད། །གཏམ་མྱི་ཁ་ཁུར་པོ་ཁུར་
བ་ལ། །ད་ཁུར་ཤེད་ཆེ་དང་མ་ཆེ་མེད། །ཡུལ་ལུང་པ་ཆུ་ཡིས་ཕྱག་པ་ལ། །ད་ཆུ་
རགས་བརྩིགས་དང་མ་བརྩིགས་མེད། །ཆོས་སངས་རྒྱས་བསྟན་པ་བཤིག་པ་ལ། །
ད་སྟ་རེ་ཡོད་དང་མ་ཡོད་མེད། །ལུས་འབྱུང་བ་ཆུ་ཡིས་དེང་པ་ལ། །ད་རྐང་པ་ན་དང་
མ་ན་མེད། །མྱི་སྡིག་རྒན་དམྱལ་བར་འགྲོ་བ་ལ། །ད་བཙན་ཕྱུག་འཛོམ་དང་མ་
འཛོམ་མེད། །༩༈ལག་རྐུན་ངན་ཧ་ལ་ནག་པོ་དེ། །བུ་ངན་ལོབ་བརྒྱ་བས་འགོ་འཛིན་
དཀའ། །རང་ལག་ལ་མགོ་འཚོ་མ་ཤེས་ན། །མྱི་མཚང་དེ་སང་བུད་གནངས་བུད་
རེད། །ཁ་གྲུ་བཞི་གྱོད་ཀྱི་སྒོ་མོ་རེད། །རྟ་ཡོ་མ་བརྒྱ་བས་རྫི་འུ་དཀའ། །རང་ཁ་ལ་
རྫི་འུ་མ་ཤེས་ན། །ཁྲིམས་ར ར་ལ་སང་འགྲོ་གནངས་འགྲོ་རེད། །སེམས་བློ་ཉེས་སྤྲེའུ་
མགོ་འཁོར་དེ། །ཕྱི་རྐུན་མ་བརྒྱ་བས་དོགས་འཛེམ་དཀའ། །རང་སེམས་ལ་
ས་ལ་བལྟ་
རྟོག་མ་ཤེས་ན། །ཕ་ཆུས་དེ་སང་ཤོར་གནངས་ཤོར་རེད། །༡༠༈སྒྱེ་རྡོ་གསུམ་མཉམ་
དུ་འཛོམ་པ་ན། །ད་མང་ཇ་བསྐོལ་ལ་དཀའ་རྒྱུ་མེད།ལུང་པ་གསུམ་མཉམ་དུ་འཛོམ་
136

དབྲ་སྟོན་པཎྜི་ཏའི་གསུང་འབུམ་ཕྱོགས་བསྒྲིགས།
པ་ན། །ད་ས་མདོ་འོང་ལ་དཀའ་རྒྱུ་མེད། །མཁས་པ་གསུམ་མཉམ་དུ་ འཛོམ་པ་
ན། །ད་སྦྱོང་གྲྭ་བཙུགས་ལ་དཀའ་རྒྱུ་མེད༌། །དཔྱིད་ཟླ་གསུམ་ཚགས་རྩ་འཛོམ་པ་
ན། །ད་ཕོ་བ་བརྒྱགས་ལ་དཀའ་རྒྱུ་མེད། །སྒོ་གསུམ་དེ་དགེ་ལ་འཛོམ་པ་ན། །ད་ཕྱི་
མའི་ཆོས་ལ་དཀའ་རྒྱུ་མེད། །༡༡༈ལར་ཟུར་གསུམ་མཉམ་དུ་འཕྲད་མི་རུང༌། །དེ་
འཕྲད་ན་བཤས་ར་ཧོམ་ཁུང་རེད། །ཕྱུགས་ར་མ་གསུམ་དེ་འཕྲད་མི་རུང༌། །དེ་
འཕྲད་ན་རྒྱལ་མཁར་རྩེ་ནས་བཤིགས། །དཔོན་ངན་པ་གསུམ་དེ་འཕྲད་མི་རུང༌། །
དེ་འཕྲད་ན་རྒྱལ་ཁམས་རྨིང་ནས་བརླག །མྱི་ཁྲམ་པ་གསུམ་དེ་འཕྲད་མི་རུང༌།
འཕྲད་ན་བདེན་རྫུན་མགོ་མཇུག་བསྒྱུར། །གྲྭ་སེར་ངན་གསུམ་དེ་འཕྲད་མི་རུང༌། །
་་ན་དགོན་ཚུགས་རྩད་ནས་གཏོར། །མྱི་ཇོ་ངན་གསུམ་དེ་འཕྲད་མི་རུང༌། །
དེ་འཕྲད་ན་བསྟན་པ་མཐའ་ནས་བརླག །༡༢༈ས་ཕྱོགས་མཚམས་ཀུན་ལ་རང་ཡུལ་
།དེ་
་་ལ་ཕ་མ་མེད།།
མེད། །རང་སེམས་ལ་བབ་ན་རང་ཡུལ་ཡིན།ས་ཕྱོགས་མཚམས་ཀུན་ལ་ཕ་
དགོས་རེ་ས་བྱུང་ན་ཕ་མ་ཡིན། །ས་ཕྱོགས་མཚམས་ཀུན་ལ་ཉེ་བ་མེད། །འདྲུལ་
གཏུགས་ས་བྱུང་ན་ཉེ་བ་ཡིན། །ས་ཕྱོགས་མཚམས་ཀུན་ལ་གཏམ་པོ་མེད། །སྐྱིད་
གཡར་ཁུང་བྱུང་ན་གཏམ་པོ་ཡིན། །ས་ཕྱོགས་མཚམས་ཀུན་ལ་གསེར་ནག
ང་ནག་མེད། །
མྱི་བདེན་ཟས་ཟ་བ་གསེར་ནག་ཡིན། །ས་ཕྱོགས་མཚམས་ཀུན་ལ་ སངས་ རྒྱས་
མེད། །གཏམ་ ཆགས་ བཞག་ ཡོད་ ན་ སངས་རྒྱས་ ཡིན། །༡༣༈མྱི་ སྐྱ་ བོ་ ཡོད་ ཚད་
ལྷ་འདྲེ་མིན། །ཚེ་འདི་ཕྱི་མེད་ན་ལྷ་འདྲེ་རེད། །ལས་ཅི་བཟོས་ཐམས་ཅད་སྒྱུ་མ་
མིན། །ཐབས་གཡོ་སྒྱུ་འདྲེས་ན་སྒྱུ་མ་རེད། །གཏམ་ཅི་བཤད་ཐམས་ཅད་མདའ་
137

དབྲ་སྟོན་པཎྜི་ཏའི་གསུང་འབུམ་ཕྱོགས་བསྒྲིགས།
མདུང་མིན། །ཁ་ཚིག་རྩུབ་བཤད་ན་མདའ་མདུང་རེད། །སེམས་ཅི་དྲན་ཐམས་ཅད་
ལྟས་ངན་མིན། །སེམས་ཕྲག་དོག་ལངས་ན་ལྟས་ངན་རེད། །ཟས་ཅི་ཟོས་ཐམས་
ཅད་ཟས་དུག་མིན། །ཆང་འཐུང་དགའ་ཆེ་ན་ཟས་དུག་ཡིན།ཆས་ཆ་ལུགས་ཐམས་
ཅད་མཐའ་མི་མིན། །ཞྭ་འགོང་ཞྭ་གྱོན་ན་མཐའ་མི་རེད། །༡༤༈ ཁ་ཡག་མོ་ཁོག་པ་
ངན་པ་ལ། །བློ་གཏད་ན་ཞེ་ངན་བཟོ་འདུག་གོ །མྱི་རྣ་ཆུང་ཕྱི་ཐག་མེད་པ་ལ། །
རོགས་བཟོས་ན་ཕྱིར་ལོག་བཟོ་འདུག་གོ །རྒྱུས་མེད་པའི་འབྲེལ་ལག་ཆུང་བ་ལ། །
རེ་ཆེ་ན་ཡི་ཆད་སློང་འདུག་གོ། ༡༥༈མི་གཡོ་ཅན་ཁ་ལྕེ་བཤད་མཁན་ལ། །རྣ་ཉན་
ན་ཡིད་ཆད་སློང་འདུག་གོ། སྙིང་གཏད་སའི་རང་མི་བསམ་དཀར་ལ། །གློ་བསྐོར་
ན་འཁོར་མཁན་ དཀའ་འདུག་གོ །གཏམ་ཁ་ཆད་ཁྲིགས་ཁྲིགས་ཚར་བ་ལ།ཕྱིར་
རྫོང་ན་རང་མཚང་བུད་འདུག་གོ།༡༥༈གཉེན་ཉེ་བ་ཡོད་ཚད་ནང་དུ་བསྐོར། །རང་
དགོས་དུས་ཕན་ཐོགས་ཆེ་བ་ཡིན། །མྱི་བཟང་པོ་ཡོད་ཚད་གྲོགས་སུ་བཀུག །ཡུལ་
རྒྱལ་ཁམས་དབང་དུ་འདུས་པ་ཡིན། །གཏམ་སྙན་མོ་ཅི་ཡོད་མྱི་ལ་ཤོད། །མི་ཐམས་
ཅད་ཀུན་ལ་འབྱོར་བ་ཡིན། །ཟས་བཟང་པོ་ཅི་ཡོད་མྱི་ལ་སྦྱིན། །མྱི་སེམས་དེ་ཟས་
ཀྱིས་བསྒྱུར་བ་ཡིན། །རྒྱུ་དམར་མོ་གང་ཡོད་ཕུགས་སུ་སྐུངས། །ཕྱིར་ཕུད་ན་སེམས་
ངན་སྐྱེ་བ་ཡིན། །དོན་བཟང་ངན་ཀུན་ལ་བརྟག་དཔྱད་ཐོངས། །མཐའ་གར་འཁོར་
བདེ་ཁ་དགོས་པ་ཡིན། ༡༦༈ །ཟས་ཟ་དུས་རྒན་པ་མགོ་ནས་ཟོ། །སྟན་གྲལ་མགོ་
མཐོ་བ་རྒན་པ་རེད། །ལས་དགོས་དུས་ལོ་ཆུང་མཐའ་ནས་ལངས། །ལུས་རྐང་བདེ་
ལག་བདེ་ལོ་ཆུང་རེད། །གཏམ་བཤད་དུས་གྲལ་གང་རྒྱང་མིག་འཚོས། །སེམས་ཕྱི་
138

དབྲ་སྟོན་པཎྜི་ཏའི་གསུང་འབུམ་ཕྱོགས་བསྒྲིགས།
ནང་ འགྲོ་དོན་ རང་ཁ་རེད། །བྱེས་འགྲོ་དུས་ཡ་རབས་བུ་དང་གཤིབ། །སྨན་དྲི་
བཟང་བྲོ་ས་ཡ་རབས་རེད། །གལ་ཆེ་དུས་མི་མང་ཚོགས་འདུས་གྱིས།བློ་ཐབས་
ཀྱི་འབྱུང་ཁུངས་གྲོས་ཀ་རེད། །དུས་རྒྱུན་དུ་རང་གིས་བསམ་བློ་ཐོངས། །མི་བཟང་
ངན་རང་གི་བསམ་པ་རེད། ། ༡༧ ༈མྱི་བློ་ཡོད་ཡིན་དང་བློ་མེད་ཡིན། །བློ་ཡོད་
ན་ཧོ་ཤེས་ང་ཤེས་གྱིས། །མྱི་དབང་ཡོད་ཡིན་དང་དབང་མེད་ཡིན། །དབང་ཡོད་ན་
གཡས་སྐྱོར་གཡོན་སྐྱོར་དགོས། །མྱི་རྒྱུ་ཡོད་དང་རྒྱུ་མེད་ཡིན། །རྒྱུ་ཡོད་ན་མྱི་ཕན་
རང་ཕན་གྱིས། །མྱི་འདེད་ཡོད་ཡིན་དང་འདེད་མེད་ཡིན། །འདེད་ཕོག་ན་ཕྱི་མ་ད་
རེས་
ས་བསམ། །མྱི་བུ་བཟང་ཡིན་དང་བུ་ངན་ཡིན། །བུ་བཟང་ན་མྱི་ཆུས་རང་ཆུས་
བསྐྱངས། །མི་གོ་ཆོད་ཡིན་དང་གོ་མེད་ཡིན། །གོ་ཆོད་ན་འདིར་བདེ་ཕྱི་སྐྱིད་གྱིས། །
༡༨༑ཁྱིམ་མི་ལ་ན་ཚ་བྱུང་བའི་དུས། །རྒྱུ་ནོར་ལ་མ་བལྟ་གཏོང་སྒོ་གྱིས། །སྒོར་ཟོག་
ལ་གོད་ཁ་ལངས་བའི་དུས། །དཀའ་ཚེགས་ལ་མ་བལྟ་རིམ་གྲོ་གཟོབས། །རང་མྱི་
ལ་ཤི་ཆད་བྱུང་བའི་དུས། །སེམས་བསམ་པ་མ་ཕམ་དགེ་རྩ་མགྱོགས། །གཉེན་
བཤེས་ལ་དགྲ་གྱོད་བྱུང་བའི་དུས། །སེམས་ཡིད་ལྷོད་མ་བཟོ་བལྟ་རྟོག་ཐོངས། །
གྲོང་ཁྱིམ་མཚེས་བོར་སྟོར་བྱུང་བའི་དུས། །ཁོམ་མི་ཁོམ་མ་ཟེར་ར་
ང༌མདའ་སོང༌། །
ཡུལ་སྡེ་ཤོག་མགོ་རྣ་དགོས་པའི་དུས། །གཏམ་མི་རྐུབ་མ་ཕུད་ཕྱོགས་འཚོ་གྱིས། །
༡༩ ༈དུས་ནམ་ཡང་རང་གི་རང་ཚུགས་ཟུངས། །སྐྱེས་རང་ཚུགས་བཟུང་ བ་ རང་
ལུགས་ཡིན། །ལས་ཅི་བཟོ་གནའ་མིའི་འགྲོ་ལུགས་ཀྱིས། །གནའ་སྔར་ལམ་དེད་
པ་གཤོ་ལུགས་ཡིན། །ཆུས་འདུན་མ་གང་དགོས་མཐའ་ནས་སྒྲུབས། །མྱི་སུ་སྐྱེས་
139

དབྲ་སྟོན་པཎྜི་ཏའི་གསུང་འབུམ་ཕྱོགས་བསྒྲིགས།
སྟང་ མ་ འདུན་ མ་ ཡིན། ། །ཡུལ་ སྡེ་ འབངས་ཀུན་དང་ མཐུན་པོ་གྱིས། །སྡེ་མྱི་ དང་
མཐུན་ན་མྱི་ལུགས་ཡིན། །མྱི་ཕྱི་ནང་ཀུན་ལ་ཕན་ཐོགས་ཀྱིས། །གཞན་ཕན་ཐོགས་
བྱས་ན་ཆོས་ལུགས་ཡིན།
དུས་ནམ་ཡང་རང་སེམས་དྲང་པོ་གྱིས།།སེམས་དྲང་ན་
འདི་ཕྱི་གཉིས་ཡོད་ཡིན། །༢༠ ༈ལག་གཙང་ལ་ངན་རྐུ་མ་བཟོ་ན། །ས་གང་དུ་
བསྡད་ཀྱང་རང་ས་ཟིན།